Imtella' Lulju 2, 2021 Nar qered 90% tar-raħal li rreġistra l-ogħla temperatura qatt imkejla fil-Kanada. Il-membru parlamentari Brad Vis qal li n-nar għamel ħsara kbira lil Lytton fi British Columbia u lill-infrastruttura tal-madwar. Is-Sindku Jan Polderman qal li kien fortunat li rnexxielu jsalva filwaqt li stqarr li mhux se jibqa' ħafna mir-raħal li qal inbela min-nar qawwi. Aktar kmieni huwa ordna lin-nies biex jevakwaw minn djarhom u qal li n-nar infirex mar-raħal f'temp ta' kwarta. Aktar kmieni din il-ġimgħa, dan ir-raħal irreġistra l-ogħla temperatura li qatt tkejlet fil-Kanada – 49.6 gradi celcius.